CELEX: C2005/193/02
Language: da
Date: 2005-08-06 00:00:00
Title: Domstolens dom (Tredje Afdeling) af 16. juni 2005 i sag C-124/02, Europa-Parlamentet mod AIG Europe (Voldgiftsbestemmelse — forsikringsaftale — opsigelse på grund af forøget forsikringsrisiko — uberettiget — kontraktretligt ansvar — erstatning)

6.8.2005   
            
            
               DA
            
            
               Den Europæiske Unions Tidende
            
            
               C 193/2
            
         
      DOMSTOLENS DOM
   
   (Tredje Afdeling)
   af 16. juni 2005
   i sag C-124/02, Europa-Parlamentet mod AIG Europe (1)
   
   (Voldgiftsbestemmelse - forsikringsaftale - opsigelse på grund af forøget forsikringsrisiko - uberettiget - kontraktretligt ansvar - erstatning)
   (2005/C 193/02)
   Processprog: fransk
   I sag C-124/02, Europa-Parlamentet (befuldmægtigede: D. Petersheim, O. Caisou-Rousseau og M. Ecker) mod AIG Europe (avocats: J.-L. Fagnart og L. Vael), angående et søgsmål i henhold til artikel 238 EF, anlagt den 5. april 2002, har Domstolen (Tredje Afdeling), sammensat af afdelingsformanden, A. Rosas, og dommerne R. Schintgen (refererende dommer) og K. Schiemann, generaladvokat: P. Léger; justitssekretær: ekspeditionssekretær M. Múgica Arzamendi, den 16. juni 2005 afsagt dom, hvis konklusion lyder således:
   
               1.
            
            
               Den opsigelse af forsikringsaftale nr. 5.013.347, som AIG Europe meddelte Europa-Parlamentet den 8. oktober 2001 og den 5. november 2001, er en uberettiget opsigelse af aftalen.
            
         
               2.
            
            
               AIG Europe erstatter det tab, som Europa-Parlamentet har lidt som følge af den uberettigede opsigelse af aftale nr. 5.013.347.
            
         
               3.
            
            
               Det beløb, der skal betales i erstatning for det tab, som AIG Europe har påført Europa-Parlamentet i 2001, beregnes ved først at multiplicere beløbet på 205 131,75 EUR med den procentsats af præmien, som AIG Europe modtog af den samlede præmie, som Europa-Parlamentet skulle betale til de fire coassurandører, og ved dernæst at multiplicere beløbet på 178 453,01 EUR med samme procentsats. Summen af disse to beløb fratrækkes det beløb, som den pågældende institution har betalt eller skulle have betalt til AIG Europe i forbindelse med forsikringen »arbejdskonflikter — attentater«, der var tegnet for dens aktiver i Belgien og i Luxembourg for perioden fra den 5. november 2001 til den 31. december 2001 og i forbindelse med samtlige forsikringer, der var tegnet til dækning af dens aktiver i Frankrig for perioden fra den 16. november 2001 til den 31. december 2001.
            
         
               4.
            
            
               Det beløb, der skal betales i erstatning for det tab, som AIG Europe har påført Europa-Parlamentet, beregnes ved, at beløbet på 389 291,73 EUR multipliceres med den procentsats af præmien, som AIG Europe ville have modtaget af den samlede præmie, som Europa-Parlamentet ifølge forsikringerne for 2002 skulle have betalt til de fire coassurandører, og ved fra det således opnåede beløb at fratrække det beløb, som den pågældende institution i 2002 skulle have betalt til AIG Europe i forbindelse med dækningen af dens aktiver i Frankrig mod samtlige materielle skader.
            
         
               5.
            
            
               Det beløb, som AIG Europe skal betale Europa-Parlamentet, tilskrives den i Frankrig fastsatte lovbestemte rente med virkning fra den 4. april 2002.
            
         
               5.
            
            
               AIG Europe betaler sagens omkostninger.
            
         
      (1)  EFT C 144 af 15.6.2002.